
Naslov: Prvi eko praznik v Posavju

Napoved za voditelja:

Združenje za ekološko kmetovanje Dolenjske, Posavja in Bele Krajine je pred osnovno šolo v Brežicah danes pripravili prvi Eko praznik v Posavju. Na njem so se s svojimi izdelki - sezonsko zelenjavo, jagodami, jabolki, suhim sadjem in sokovi in še s čim predstavili ekološki pridelovalci iz Posavja in tudi iz drugih slovenskih krajev, da bi na tako vzpodbudili ta način pridelave zdrave hrane in tudi potrošnike, da bi bolje skrbeli, kako in s čim se prehranjujejo. 
T- Iz Brežic GORAN ROVAN /

X- Snemalec in montažer Jože Grajžl /

V Posavju je okoli 40 eko pridelovalcev, ki na ekološki način pridelujejo zelenjavo, sadje, žita, živino in tudi izdelke iz teh pridelkov.

T- ZVONE ČERNELIČ /
X- predsednik Združenja za ekološko kmetovanje Dolenjske, Posavja in Bele Krajine /

 »Ta praznik smo pripravili zato, ker hočemo vzpodbuditi zanimanje za takšno pridelavo hrane in tudi, da se potrošniki, predvsem pa šolarji, zato smo to naredili pred osnovno šolo, da se šolarji seznanijo z načinom kmetovanja, z prehrano, kakšna je ta hrana, da jo tudi okusijo.«

Tako so imeli brežiški osnovnošolci danes eko malico.

T- MITJA TOŠIĆ /
X- učenec OŠ Brežice /
»Meli smo jagode, med, pa kruh, pa čaj, en dober čaj. Bil je zelo zdrav za nas. Je blo dober vse skupi? Ja, blo.«

Med najstarejšimi eko pridelovalci v Posavju so sadjarji, pri Pavličevih se s tem ukvarjajo že 13 let.

T- VIKTOR PAVČIČ /
X- eko sadjar iz Zdol /

»Na naši kmetiji pridelujemo samo jabolka in sicer ene sedem, osem vrst jabolk in to vse na ekološki način. Pri ekološki pridelavi je dost tudi jabolk, ki niso konzumna, v tem primeru pa naredimo sok, suhe krhlje oziroma kis.«

Ekološko pridelano hrano danes ni težko prodati, zanjo pa kmetje iztržijo celo več.

T- ZVONE ČERNELIČ /
X- predsednik Združenja za ekološko kmetovanje Dolenjske, Posavja in Bele Krajine /

»Težava je v tem, ker nimamo dovolj in radi bi kmete vzpodbudili, čimveč kmetov v tak način pridelave, vendar enostavno jih je razumemo zakaj se za to ne odločijo, ker je povpraševanje res ogromno.«

V Združenju za ekološko kmetovanje zato upajo, da se jim bo kmalu pridružilo še več kmetovalcev, saj so potrošniki vse bolj osveščeni in zahtevni.

